钦定古今图书集成/方舆汇编/职方典/第1042卷 > 福州府物产考二 府志
## 钦定古今图书集成/方舆汇编/职方典/第1042卷 > 福州府物产考二 府志

府总

花之属

末丽　俗名茉莉，色同琼莹，气掩兰芳，盛夏香尤酷烈，闻数步之外，汴京谓南土诸花之最者。一种红色曰“红末丽。”

玫瑰　似蔷薇，而香甚酷烈。

山丹　花有紫白二色，又一种名“金沙” ，而香不及红色。一蒂百馀蕊，如绛罗囊。

半丈红　，花如御带而差大，一名《棠棣》。

真珠　：有单叶、百叶二种。

《滚绣球　》：花白，圆如球。

《海棠　》，色红。又有“垂丝海棠” ，色淡红。

蔷薇　，枝干有刺，花红紫色，盛开如锦。亦有黄蔷薇，如棠棣，金色，有淡黄、鹅黄色。

越橘　花如瑞香而白，叶干如黄杨，实如朱樱斗雪，红　如玫瑰而香色次之，四时常芳，亦名“胜春。”

《阇提　》，《花白而香如素馨》，盖岩桂之流品也。一名“驼蹄。”

玉簪　：质素而香，形如玉簪，亦名“白鹤” ，一种名“紫簪。”

《剪金红　》叶分数岐，如剪刀之状。

《度年》红　干高，花历冬春不变。

“含笑　” 色白，花半开，香甚。

凌霄　藤，蔓附大木而生，其花红赤，夏时最盛。百合　茎特生而直上，亦名倒仙，花白。一种斑红，谓之“川百合。”

葵　花有白、红、紫数色，大者名“杖葵” ，小者名“锦葵。”

紫荆　木似林檎，花浮紫可爱。

玉蝴蝶　，色白如琼花，垂枝相对。又有八蝶簇一心，谓之“聚八仙。”

佛桑　有五色，其纯白而英间无紫点者，名为“舜英” ；淡黄者俗名“金木兰。”

《木槿　》朝开暮落，俗名“奔篱。”

山茶　：深红色，冬盛开。

宝珠茶　：有红、白二色，枝干稍细于山茶，而花胜之。

蜀茶　：种出滇蜀，花大如碗，最艳丽者。又一种曰“大理茶。”

钱茶　：有红、白二色，其形如钱。

御仙　即丽春，似罂粟而小。

金钱　：深红色，叶长厚。

罂粟　花，旧只红、白二种，近有五色，九月布子，春深乃生。实如小罂子，若细粟。

木芙蓉　：一名“拒霜” ，有红白二色。一种朝开纯白，午后则渐红如醉，谓之“醉芙蓉。”

桂　有丹、黄、白三色，一种木纹如樨，名“木樨” ，四时开者曰“月桂。”

鹰爪　藤，生花木，锐似鹰爪。

《马缨　》叶“朝开夜合，花红似马缨。”

玉屑　藤生花，状如碎玉。

凤尾　有二种，大者花白蕊黄，穗生，长径尺若凤尾。一种花疏而香胜，亦名“七里香” ，可辟蠹。玉笼松　藤生，花微红而圆；一种醉杨妃花相类，叶尖。

《宝相　藤》，生花类长春。

紫薇　又名《百日红》。

薝卜　一名栀子，花六出。有千叶者，呼《玉楼春》。《杜鹃　》一名《踯躅》。

萱　一名鹿葱

夹竹桃　：一名“半年红” ，叶似竹，花似桃。

夜合　又名合欢

兰　一干一花曰兰，一干数花曰蕙。闽蕙最多，有茎紫、白二种。《兰谱》所载，陈梦良“金边鱼魫” ，在在有之，皆蕙类也。吴越人呼为建兰。又有珠兰，花白，结绿珠；吉祥兰，花紫，皆异种也。

梅　有红梅、腊梅、百叶梅、绿萼梅。

赛兰　：色黄，蔓生，四、五月开，香胜兰花。

水仙　俗名《金盏银台》。

扁竹　其根名“射干。”

《滴露金　》叶滴露地而生。

锦竹　一名石竹

《迎春　》一名《黄雀儿》。

《金灯　花》：光艳如灯，俗呼“天蒜。”

美人蕉　，其花四时皆开，深红照眼，经月不谢。蕾芣　蔓生，有红、白二色。

刺桐　花色深红

指甲　蜜色清香，置发中久而益馥，叶可染甲。雪球　，花白，状如绣球。

《粉团　》似“雪球” 而小。

《风兰　》：寄生高树，根不丽土。妊妇难产者，悬之可以催生。

《玉楼春　》：花白色，似山栀而小。

鹤兰　：花白色，两趐一头，尾稍黑如鹤焉。瑞香　有紫、白二种。

秋海棠　闽产，开花在五六月间。

岁兰　，一干，十四五花，除夕始开，月馀不落。草之属。

茭　初生笋可食

豨莶　青色，苗叶似紫苏，白花。州人呼其叶为“火锨草。”

马蓝　叶类苦荬菜，土人连根采之。石龙　丛生，俗名“龙须草” ，今人以为席。

《紫背　》叶背紫无花，解蛇毒。

灯心　泽地丛生，茎圆细而长，直可燃灯，故名。人以为席。

鸡肠　一名“蘩缕” ，叶似荇菜而小，其茎梗作蔓，断之有绿汁，缕细而中虚，似鸡肠，故名。

鳢肠　即莲子草也。一种叶似柳而光泽，茎似马齿苋，花细而白，如小莲房。一种苗梗似莲花而黄色，实亦黄而圆，可止血，曰“断血草。”

雁来红　，绝似荇菜，五色相间，闻雁则盛，故名。浙人呼《汉宫秋》。

佛甲　附石向阳而生，似马齿苋，细小而长。仙人掌　，石壁上贴生，如人掌，治痔泻血。莣　，似茅，可以为绳索履屦。

蒉　生有三棱，望江生者为“淡蒉” ，近海者为“咸蒉” ，土人以为缆，为席、为屦。

虎杖　似红草而大，有细刺。可以染赤。煎为饮，色如琥珀。

《戒火　》人家用瓦缶植之以警火。

独扫　，独生一株，形如帚，鱼腥　产水中，腥气逼人，煎浴可以疗痔断肠　。蔓生野中，叶大如浮蒥，食之能杀人。钱蒲　，色青柔嫩，其根盘结如钱。

剪刀草　：叶如剪刀，苗甚软嫩，色深青绿。每丛十馀茎，内一茎分枝开小白花。

“旱莲　　　　” 遍地《锦　　　莽草》。

鼠曲　　　　龙舌　　　　。淡酸接骨。

羽之属

翡翠　：雄赤曰翡，雌青曰翠，其小者谓之《翠碧》，善捕鱼。

《鹈鹕　》，颔下胡，大如囊，能盛水贮鱼而食之，其膏可莹剑。

姑鸡　一名姑恶。《旧志》曰：“𫛸鴂竹鸡　，其声自呼为泥滑滑” ，白蚁闻之，尽化为水，亦名越鸟。

《信鸟　》，类雀而小，能为百禽声。

鹣鹣　比翼鸟，似凫，青赤色。

鹪鹩　一名“巧妇” ，能以丝缝叶为巢，《方言》为“扛鼓。”

海鹘　似䲭，攫鱼而食。《红娘　》丹觜翠身，似鹦鹉。

《戴胜　》一名“郭公。”

啄木　口如锥，长数寸，尝啄树食虫，故名，属玉　溪。禽似鹜而黑色。

谢豹　杜鹃别名

呼潮　：色苍似鸽，潮至即鸣。

《吉吊　》似百舌，其鸣如自呼。

彩囊　似鸡而小，顶上有五色囊。

雷舞　苍赤色，闻雷即舞。

鸮　一名枭，一名《鸺鹠》，夜飞昼伏，又名《夜行游女》，又名“鬼车” ，遇阴晦则飞鸣，恶声鸟也。

毛之属

猴　石竹山最多

玃　似猕猴而大，色苍黑，能攫持人，好顾猩　。生连江五峰山中。

《毫猪　》，白毛，大如笄而黑端。

竹䶉　：俗名《菅豚鼠》狼　似鼠而大，能食鼠。

《鼫鼠　》青黄色，在田中好食粟豆。

鼯鼠　似小蝙，膏疗耳瞆。

鳞之属

大姑鱼　：似鲤鱼，差小，大鳞。

黄尾鱼　：似鲤而尾微黄。

金鲤鱼　：色红黄。大姑生子，为日所晒而成草，鱼　饲以草，因名。

鳢鱼　一名乌鲤，圆长而斑，首有七点，作北斗象。肉美胆甘，无鳞，夜则昂首北向。《本草》云：“蛎蛇所变。”

金鲫　能变幻，可畜盆中，俗呼为《盆鱼》。

鲫鱼　：一名鲋鱼，鳞如淡墨，《傅金》侣行，吹沫如星。东南海中鲫鱼长八尺，食之宜暑而避风。金箍鱼　，盆鱼中之三尾者。

棘鬣　似鲫而大，其鬣如棘，红紫色。

赤鬃　，似《棘鬣》而大，其鳞鬣皆浅红色。

《方头　》似棘鬣而头方，味美。

乌颊　似棘鬣

鲨鱼　有数种，曰虎鲨，头目凹而身有虎纹。曰“锯鲨” ，上唇长三四尺，两傍有齿如锯。曰“狗鲨” ，头如狗。曰“乌头” ，颊尾黑，背大有百馀斤，其皮用汤泡净沙缕作脍，鬐鬣泡去，外皮存丝，亦堪作脍，色晶莹如锯丝。曰“胡鲨” ，青色，背上有沙，大者长丈馀，小者长三四尺，鼻如锯，皮可缕为脍。曰“鲛鲨” ，似蛟而鼻长，皮可饰剑靶。曰“剑鲨” ，尾长似剑。曰“乌鬐” ，颊尾皆黑。曰“出入鲨。” 初生随母浮游，见大鱼从母口中入腹，须臾复出曰“时鲨” ，有肉无腹。大者刳其肉烹之，多油可啖，亦可燃。曰“帽鲨。” 腮两边有皮如戴帽，一名“双髻鲨。” 曰“黄鲨” ，好食百鱼，大者五六百斤。又有青鲨、淡鲨、夹鲨之类。吹鲨　，大如指，狭圆而长，身有黑点，尝张口吹沙，生流水中。

鲳鱼　似鳊，尾如燕子。𫚖鱼　头长而狭，腹薄而腴，多鲠，脊如刀刃，谓之剑鱼，俗曰“刀鱼” ，食之可巳妒。鲈鱼　类鳜，肉肥味厚而二腮。

鳜鱼　巨口细鳞，鬐鬣皆圆，味美如鲈。其《斑文》鲜明，色著者为雄，晦者为雌。

子鱼　似乌鱼而短，身圆口小，目赤鳞黑，至子月愈肥，故云。一名鲻鱼，又名鮯鱼，惟福清县有之。

《拨尾　子》：鱼之小者。

鲪鱼　似鲻而目大，似鲤而鳞粗，能以鬣刺水蛇食之。

鲥鱼　板身、扁首、燕尾、青脊、白鳞，大者长数尺，肥腴多鲠，春末有之。又一种春涨溯流而上，月长一寸，至十月满尺者佳。此鱼以不腥为异，一名青鳞。

鳓鱼　似鲥而多鲠

𬶭鱼　如鲥而小，鳞青色，一名青鳞，俗呼“青鲫。” 又一种出洪塘江者为“江𬶭。”

石首鱼　：脑中有两小石如玉鳔可为胶，鳞黄，璀璨可爱。一名𩼕，俗名黄瓜鱼。黄梅鱼　石首之短小者，一名大头鱼。

鱼　形如石首而差大，鳞细口红，状鳗　似鳗，生江中，味美多油。

鳟　似鳗，目中赤色，好独行。

䲡鱼　似鱓而短，以涎自染，难握。海䲡　最巨，能吞舟。目闪鬣鬐，若簸朱旗。比目鱼　：状如牛脾，一眼，须两鱼相合乃行。俗名“鞋底鱼。”

鲽鲨鱼　：形扁而薄，俗亦呼“鞋底鱼。”

过腊鱼　：头类鲫，身类鳜，以腊来春去，故名乌鲗　。《旧志》曰：“乌贼，八足绝短，口含墨，每遇大鱼，辄噀墨溷水自匿，小鱼则吐墨以迷之。性嗜乌，每曝水面，伺乌下啄，则卷而食之。俗呼为墨鱼。大者曰花枝，晒干者，俗呼曰螟脯干。”

柔鱼　似乌贼而小，色紫，俗名“锁管。”

《墨斗　》似《锁管》而小，能吐墨。

猴染　，“比《墨斗》稍大，比锁管稍小。”

马鲛鱼　：青斑色，无鳞刺，一名《章引》。

嘉酥鱼　，海中鱼之极大者，其脊薨以为酥。黄雀　似䱥而小，冬月最盛。青鲛　类黄雀而小。

《章举　》似《石拒而大》。

带鱼　：身薄而长，其形如带，无鳞。一种小者曰带柳。

鱆鱼　腹圆，口在腹下，八足聚生。口旁足上皆有圆纹浮起，紫色。

石拒　似鱆鱼而大，居石穴中。人取之则以足粘石相拒，故名。

《涂婆　》似《石拒》而足短。

水母　一名𬶍，形圆而大，多足，浮游水上，以虾为目。一名樗，一名蚱。

《黑𫚉》鱼　形如团扇，无鳞，紫黑色，尾长于身，能刺人。

《斑车　》背上有斑，其腹中有肚，味佳。

黄貂　似燕而嘴大，薨可为鲞。

泥猴鱼　大如拇指，鬐鬣青斑，生泥穴中，夜则骈首，朝北登。物捷若猴，故名。一名“弹涂” ，一名“跳鱼。”

《白颊　》：似跳鱼而颊白。

田瑟　穴田塍间，无鳞有刺，谓之“涂虱。”

白鳔　形圆薄如钱，名“金钱鳔。”

丁斑　大如指，长二三寸，身有花文，红绿相间。人家盆中畜之，善斗，一名“斗鱼。”

溪斑　鳞细墨斑

《重唇　》：头大，尾小无鳞，生石穴中。

叠甲　：身圆，长五寸，鳞有两点。

《银鱼　》：口尖身锐，白如银条。

《面条　》似银鱼而极大。

浆鱼　：似面条而嘴小，白沫　。梅雨时，海水凝沫而成形，雪色无骨，大如筋薨，味厚，名“丁香鲄。”

钱串　：嘴小身长，青色，亦名《青针》。

海燕鱼　形如飞燕，有肉趐，能奋飞。海上飞鱼　有肉趐，一跃十馀丈。

白鱼　板身色白

黄鱼　扁薄色白

竹鱼　身甚薄

大面鱼　板：身阔二、三寸，尾无鳞。

镜鱼　眼圆如镜，水上翻转如车，亦名“翻车鱼。” 圆眼　口尖，眼圆而赤。

耍鱼　其状纤细，又名“黄丝耍。”

金鲐　，尾脊有细鳞，金色。

绯鱼　色如绯

白刀鱼　白鳞，形似刀。

《白泽鱼　》，群生随波，潮缩在泽。

《鲭鳀　》背青身长，一名“青鱼。”

色微黑。一名“鲲鳙鱼。”　雌生卵，雄吞之成鱼。青色无鳞。一名“松鱼。”

《枫叶鱼　》“海树霜叶，风飘浪翻。腐若萤化，厥质为鱼。”

《琵琶》鱼　：身扁，状似琵琶。

《石伏鱼　》伏于溪下。

鹿角鱼　芒角持戴在鼻，小者腌为味佳，大者长五六寸，其皮可以《角错》。

《黄蜡鱆　》亦鲳也，鳞金点差厚。

背有肉二片，干之，名“金丝鲞”，形味俱类沙鱼趐。

酬䱥鱼　板身多鲠而肥美，鲂。鱼　大如拇指，有五色。鱼　无皮，鳞抱石鱼　背偃而腹平，大如指，常贴于石上《土蟀》，　形如蚯蚓。

《蛊鲐》鱼　尾有腥，多穴于田堘或泥岸中。骰鱼　细如米粒，可鲊，即鱼苗之大者。

鱱鱼　，大者长五、六寸，白质黑章。

斗潮　乘波雾集，故名。

鲮鲤　：一名“穿山甲” ，似鲤而有四足，鳞甲坚厚，常吐舌出涎，须蝼蚁满其上，乃卷而食之，锵鱼　板身，口小、项缩，肥而少鲠。

鱼　头微而小，扁虾鱼。　长七、八寸，骨柔无鳞，类钱之半，有五色文。又谓为“玉羹。”

鰔鱼　状似鯈，喙如针。

虾　有数种：虾魁即龙虾、虾姑、白虾、草虾、梅虾、芦虾、稻虾、对虾。赤尾虾之小者金钩子小于赤尾，涂苗谓之“酱虾。”

鱼　出府城。䰲：　似鲶而小，腮边有刺，能螫人其声。䰲名《黄颊鱼》，能醒酒。

田。　似鳅而大。鱼：　似马鲛而小，有鳞。鱼　肝及子最毒，一名“河豚。”鱼：　背厚、尾长，有足，大者二、三百斤。水盖　背差薄于刳之多水黄。鱼　鬣黄色。鱼：　身长、鳞白

介之属

蟹　：有毛蟹、钱蟹二种。

石盐　状如《蟛越》而长不及半，广仅半之。《蟛越　》似石蟹而小，色微黄，左螯大而无毛。《螃蜞　》似《蟛越》而大，右螯小而赤。

《蟳　蝤》蛑其螯最健，大者能杀人。

虎狮　：形似虎头，又名“揭哺子” ，有红赤斑点，螯扁，与爪皆有毛。

《桀步　》，一名“拥剑” ，又名“执火” ，二螯，大小不侔，以大者斗，小者食。

虎蟳　文有虎斑

芦禽　形似蟛越

涂蜥　：俗呼“涂蜝” 蛤蜊　，壳白厚圆，肉如车螯。

《千人擘　》状如虾姑，壳坚硬，人尽力擘之不能开，谓之“千人捏。”

蚶　一名“瓦屋” ，大或专车，其壳可以为器，小者有珠蚶、丝蚶二种。

赤蛤　壳有花文，赤色。

《海红　》形类赤蛤而大。

蜞螂　似蛤蜊

《西施舌　》：似蚌而小，舌极白而脆美，俗名“车蛤。” 《红栗　》：似蛤而小，色白而微红。

文蛤　壳有文理，唐时尝充土贡。

海蛤　壳为风涛所洗，自然圆净。

红绿　似蛤而小

《土铫　》：壳薄绿色，尾白色，一名“沙屑。”

白蛤　一名空豸

车螯　陈藏器云：“大蛤也，最小者曰螯。白蛎房　壳磈礧，相粘如房，一名曰蚝，又曰牡蛎。《草鞋蛎　》大如杯。”

黄蛎　大蛎房数倍，五六月有之。

淡菜　生海石上，以苔为根，壳长而坚硬。一名壳菜，又名“海夫人。”

沙箭　淡菜之小者

蚬　俗名曰蟟

《江瑶柱　》，壳色如淡菜，柱圆而脆，厥甲美如瑶玉，肉柱肤寸。

蚌　有珠胎

蛤青　：似蚌而壳薄，青色。

《翠翠　》：似蜯而壳翠，海月　形圆如月，一名《蛎镜》。

石华　：附石而生，壳如牡蛎而大，可饰窗牖。石帆　紫黑色，枝柯相动，连带不绝。生海石上穴中。

沙著　，长尺馀，其状如簪，故又名“涂钗。” 生海岸沙中，春时吐苗，其心苦骨白劲可为酒筹。海蚕　俗名“泥笋。”

沙蚕　：似《土笋》而长。

《土钻　》似沙蚕而长。

石𧉧　，俗名“龟脚” ，生石上，如人指甲，连枝带肉，有软爪，得春雨则开花。

石鳞　形如箬笠，壳在上，肉在下。

石决明　附海石上生，惟一壳无对，大者如手，小者如两三指，旁有十数孔。

海胆　：壳圆如盂，外结密刺，肉有膏，黄，土人以为酱。

石榼　，形圆，色黄，肉紫，有刺，人触之则刺动摇。寄生　海上，枯蠃壳存者，寄生其中，负壳而走。形如蟹，四足两螯，其味若虾。

蛏　生海泥中，可种而生，大如指，长三寸许，肉白壳薄。更有二种：曰竹蛏，似蛏而长大，壳厚；曰“玉著蛏” ，似蛏而小，麦熟时最盛。

鲎　“腹下有十二足，壳厚掩身，尾长有刺，碧血骨，眼子如绿豆，雌常负雄，虽风涛不解，故渔者必双得之。” 其壳可屈为杓、轑、釜，其尾烧烟可辟蚊蚋。

螺　，种类不一。曰田螺，曰“溪螺。” 曰香螺，大如瓯，长数寸，其掩杂众香，烧之使益芳，独烧则臭，谓之“甲香。” 曰钿螺，光彩如钿，可饰镜背。曰黄螺，壳硬色黄。曰米螺，小粒如米。曰“红螺” ，肉可为酱。曰蓼螺，味辛如蓼。曰梭螺，壳细长，文如雕鍐。曰竹螺，壳文麤，味清香。曰紫背螺，紫色有斑点，俗谓之“砑螺。” 曰鹦鹉螺，状若鹦鹉，堪作酒杯。曰泥螺，壳似螺而薄，多涎有膏，一名土铁，又名“麦螺。” 曰鸲鹆螺，壳小而厚，黑色。曰“马蹄螺。” 曰“指甲螺” ，俱以形似名。曰“江桡螺” ，即指甲之大者。曰花螺，圆而匾，壳有斑点，味胜黄螺。曰“醋螺” ，出洪塘江，去壳腌之，味佳。曰莎螺，形如竹螺，味微苦，尾极脆。龙虱　，似蜣螂而小，黑色，两翼六足，秋月暴风起，从海上飞来，落水田或池塘，土人捞取油盐。

而食之

《金蟳　》，色黄，大于蟳。

蠘　螯铦利，截物如剪，故名螂。　形似蛤蜊而大。沙虱　似螂。而壳差薄《乌》　似淡菜而极小，中无毛。《乌投》　似乌。而壳坚，中有毛，《老蜯牙》　似。而味厚。一名“牛蹄”，以形名。　生海中，附石。壳如麂蹄，壳在上，肉在下，大者如雀卵。

虫之属

蛇　有蝮蛇、花蛇。红蛇、白花蛇。乌蛇。蚺蛇。青竹蛇。黄颔蛇。

蛙　：背青绿色，又有黄文者，谓之“金线蛙。” 蜥蜴　似蛇，四足，尾青碧。以五色备者为雄，不备者为雌。生草泽中。一种喜缘篱壁间，形小而黑，名蝘蜒，又曰“守宫。”

大约　青背黄脊，一路微黑，腹下而色黄褐，嘴尖当顶两旁有白圈。

雨蛤　：一名“雨鬼” ，形如虾蟆，大如小拇指，天将雨则鸣。

货之属

银　古田罗源旧有银场，久塞。

铁　出闽清、古田、福清。

盐　：日晒而成。福清有盐埕。

丝　：蚕桑差薄，所产多类。

《改机　》改机，故用五层。明弘治间，有林洪者，工杆轴，谓吴中多重锦，闽织不逮，遂改段机为四层，故名改机。

丝布　故时细织，苎麻杂丝，织以为布，今纯用丝。

縩布　布之扁纱者，俗名“济布。”

红曲　：出古田，糖　煮蔗为之。

黄蜡　蜂蜡也

白蜡　虫蜡也

蓝淀　：采马蓝草水浸经月，去楂，以灰扰之，即成淀。

茶　诸邑皆有，闽之方山、鼓山为最。他如候官之《九峰》、长乐之《蟹谷》、福清之“灵石” ，永福之《名山室》，皆产茶，然不甚多，而香味不减鼓山也。